
Performanţe 


TREI, DOAMNE, ȘI TOATE 
BINEMERITATE... 


rei sunt la număr 

distincţiile de care s-a 
învrednicit domnul Viorel 
Dorgan, profesor universitar, 
prim-prorector al Universităţii 
de Stat de Educaţie Fizică şi 
Sport. Şi toate trei au venit în 
acelaşi an — 2012: Diploma 
de gradul unu a Guvernului 
Republicii Moldova; medalia 
Meritul civic; şi recent — 
titlul  Lucrător Emerit al 
culturii fizice şi sportului din 
Republica Moldova. 

Au venit să-l răsplătească 
pentru truda ce a trudit în 
calitate de pedagog, savant 
şi manager universitar. 

Pe semne, anul 2012 
pentru domnul Viorel 
Dorgan o fi fiind sub semnul 
gratificărilor, al distincţiilor şi 
al titlurilor. În chiar primele 


zile ale acestui an i s-a 
conferit şi titlul didactico- 
ştiinţific de profesor 
universitar. 

Drept argument pentru 


aceste înalte onoruri stau 
meritele Domniei Sale. Autor 
a peste 50 de publicaţii, 
dintre care 5 monografii, 
4 lucrări metodice. A 
elaborat planurile de studii 
în conformitate cu Planul- 
cadru al Ministerului de 
specialitate, precum şi o 
serie de cursuri de lecţii 
şi metode didactice. Este 
licenţiat în drept (absolvent 
al Facultăţii de Drept a 
Universităţii de Stat din 
Moldova, 1999). Doctor în 
pedagogie, conferenţiar 
universitar, ulterior, doctor 
habilitat în pedagogie, 
profesor universitar. 

Vom mai aminti aici că 
domnul Viorel Dorgan 


practică sporturile de lupte 
libere, pentru care are un 
talent nativ, şi înseamnă 
nu doar sport. Mult mai 
mult o adevărată vocaţie. 
A participat, în repetate 
rânduri, la diverse turnee 
internaţionale. Este multiplu 
premiant al campionatelor 
naţionale la lupte libere. 

În curs de elaborare este 
manualul de Biomecanică, 
care va purta aceeaşi 
semnătură — Viorel Dorgan, 
pe care sperăm să-l avem 
pe masa cititorului interesat 
cât mai curând posibil, aşa 
încât, la finele acestui an să 
putem spune cu certitudine 
că anul 2012 i-a purtat 
domnului Viorel Dorgan 
mult noroc. Este un an al 
realizărilor profesionale, un 
an al împlinirilor sufleteşti. 

Ce fericită împletire a 
performantelor sportive 
cu cele de ordin spiritual 
ale profesorului universitar 
Viorel Dorgan. 

Şi activitatea managerială 
este una absolut prolifică. 
Sä urmărim: şef al catedrei 
Probe sportive individuale, 
INEFS; prim-prorector 
INEFS, ulterior USEFS, 
funcţie pe care o deține până 
în prezent. Este redactor 
ştiinţific al revistei “Teoria 
şi arta educației fizice în 
şcoală”, consultant ştiinţific 
la revista “Ştiinţa culturii 
fizice”. 

Multiple şi variate sunt 
preocupările domnului 
Viorel Dorgan. Dar şi mai 
promițătoare sunt proiectele 
de viitor. La ele vom mai 
reveni. Într-o altă ediţie, 
atunci când, sperăm, o 


altă distincţie va veni să-i 
completeze palmaresul. 


Deocamdată, vom rosti 
împreună cu poetul Vasile 
Alecsandri următorul vers: 

E unul care cântă mai 
dulce decât mine? 

Cu-atât mai bine ţârii, şi lui 
cu-atit mai bine. 

Or, toate acestea, luate 
la un loc, ne dau fericitul 
prilej de a Vă transmite 
întreaga noastră stimă şi 
consideraţiune. 

Colegiul redacțional al 
revistei vă felictă cordial, 
domnule Viorel Dorgan, şi 
Vă urează românescul La 
mai mult şi la mai mare! 

Vârsta elegantă pe care o 
aveti, dar mai ales talentele, 
valenţele şi potenţialul 
intelectual şi creator cu 
care aţi fost înzestrat vă 
îngăduiesc acest lucru, 

Cu certitudine, cele mai 
mari  îzbânzi, cele mai 
înalte performanţe - atât 
sportive, cât şi ştiinţifice - 
abia încep să vină. Dar vor 
veni, suntem siguri, la cât de 
ambițios, neastâmpărat, la 
cât de talentat şi dornic de 


cunoaştere nouă sunteţi. 
Aceasta V-o dorim din 
toată inima, or, cum ar 
zice vechii latini, ab immo 
pectore (din adâncul inimii). 


P.S. Parafrazându-l pe 
poetul antic Decimus lunius 
Juvenal care afrima: Mens 
sana in corpore Sano vom 
concluziona: „Într-un corp 
perfect (precum este acel al 
titularului, care ar putea servi 
drept obiect de studiu pentru 
orele de anatomie), o minte 
perfectă” — una încărcată de 
virtuți, de talent, de idei şi 


proiecte. 
Or, acest dicton latin i 
se potriveşte perfect şi 


domnului Viorel Dorgan. 


Rubrică îngrijită de 
Tamara COTOMAN 


Reprodus din Revista 
ştiințifico-metodică „Teoria 
şi arta educaţiei fizice în 
şcoală”, nr. 3, 2012 

www.taefs.md 


Viorica Calugher, 
prodecanul Facultăţii Sport, 
lector supenor 


S Jocurile de la Londra din 
această vară, Olimpice şi 
Paralimpice, țara noastră a 
fost reprezentată inclusiv de 
doi studenți ai Facultății Sport: 
Sergiu Toma, studentul anului 
II, și Ştefan Roşca, student 
în anul IV. Sergiu Toma este 
campion european (cadeți) la categoria de greutate de pîna la 66 
de kilograme, învingător la superturneul de la Paris, participant la 
Jocurile Olimpice de la Beijing. 

Judoka Sergiu Toma, vicecampion european şi medaliat cu 
bronz la Campionatul Mondial din 2011 (categoria 81 kg), a fost 
desemnat sportivul anului în Republica Moldova. 

La Londra, judocanul s-a calificat în optimi după ce l-a învins 
pe cehul laromir Musil, dar, la doar câteva ore, a fost eliminat 
de japonezul Takahiro Nakai. Sergiu a primit trei avertizări în 
cele cinci minute de luptă. Comentatorii susţin că de vină ar fi 
fost oboseala sportivului moldovean şi faptul că atât el, cît şi 
japonezul sunt stângaci. 

Astfel, Sergiu Toma s-a clasat pe locul 9 la cea de-a XXX-a 
ediţie a Jocurilor Olimpice ce se s-a desfăşurat în perioada 27 
iulie — 12 august la Londra, fapt pentru care îl felicităm şi îi dorim 
rezultate înalte în continuare! 


Jocurile Paralimpice, com- 
petiții sportive internaţionale 
pentru persoanele cu 
dizabilităţi (cu excepţia celor 
cu deficienţe de auz), se 
desfăşoară după Jocurile 
Olimpice de vară, iar începând 
cu anul 1988, în aceleaşi edificii 
sportive. Jocurile Paralimpice 
de vară se desfăşoară din 
a. 1960, cele de iarnă — din 
anul1976. Sportivii moldoveni 
participă la ele începând cu 
anul 2000 (Sidney). Prestaţia 
cea mai bună în cadrul acestor 
competiţii a  demonstrat-o 
Ştefan Roşca la Londra, 2012 
(locul 9) 

Ştefan Roşca,  halterofil 
moldovean, s-a născut la 6 
august 1990, în satul Sadaclia, 
raionul Basarabeasca. 

Tânărul sportiv Ştefan 
Roşca (22 de ani), care şi-a 
început viața de la capăt, 
învingând moartea după un grav accident, a reprezentat Moldova 
la Jocurile Paralimpice de la Londra 2012, la secţiunea haltere. 

În adolescență a fost campion naţional, însă, în urma 


EI SUNT MÎNDRIA NOASTRĂ... 


Sergiu Toma ( 29.01.1987) 
Maestru internaţional al 
sportului 

Antrenori: Vasile Colţa, Igor 
Neagu 

Proba: judo, categoria 81 kg 
Cele mai bune rezultate: locul 
II la Campionatul European, 
locul III la Campionatul Mon- 
dial 


accidentului tragic i-au fost amputate ambele picioare, aceasta 
l-a făcut să renunţe la box şi să se orienteze spre haltere. A fost 
primul student într-un scaun cu rotile al universităţii noastre, şi în 
general al unei instituţii cu profil sportiv. 

În prezent, sportivul deţine titlul de dublu campion european la 
proba de powerlifting, în Polonia (2010) şi Slovacia (2011). 

La Londra, halterofilul moldovean s-a clasat în topul celor 
zece sportivi, ocupînd locul 9 din cei 13 concurenţi în proba de 
powerlifting, la categoria de greutate de 75 kg. La proba împins 
culcat, sportivul a ridicat 167 de kilograme, cealaltă încercare 
reuşită fiind de 160 kg. 

Indiscutabil, aceste succese se datorează insistenţei lui Ştefan, 
dar şi antrenorului, Dumitru Prodan, personalitate cu ambiţii mari 
şi, în acelaşi timp, realistă, care nu renunţă până nu-l vede pe 
discipolul său campion european şi/sau mondial. 

Ştefan Roşca a fost cel mai tânăr participant în categoria de 
greutate de până la 75 de kilograme. Cu această ocazie, ne 
exprimăm mândria pentru succesele obţinute şi îi transmitem 
sincere felicitări! 


Activitatea Comitetului Sindical al Universităţii de Stat Educaţie Fizică şi 


Doina Cazacu, 
lector universitar, 
Catedra Drept 
activist sindical 


„Organizația Sindicală - 
avocatul angajatului” 
pn de la acest slogan, 
putem evidenția faptul că 
sindicatul, în principiu, este o 
organizație nonprofit, al cărei 
scop este de a fi intermediar 
între angajator și angajat, de 
a apăra interesele și drepturile 
angajaților, de a stabili anumite 
limite în ceea ce priveşte 
cerințele angajatului în raport 
cu activitatea practicată de 
fiecare angajat în parte. 

Considerăm că negocierea 
şi semnarea Contractului 
Colectiv de muncă pe un 
termen de 2 ani este una dintre 
cele mai mari realizări ale 
Comitetului Sindical din anul 
precedent. Această realizare 
a fost posibilă datorită muncii 
asidue a comisiilor formate din 
reprezentanți ai administratiei 
universităţii și ai Comitetului 
Sindical. 

Anul universitar 2011-2012 
poate fi evaluat ca fiind unul 
abundent în evenimente 
organizate în cadrul 
Universităţii de Educaţie Fizică 
şi Sport (în continuare USEFS) 
sub patronajul Comitetului 
Sindical. Au manifestat 
interes faţă de activităţile 
extracurriculare atit studenții, 
caracterizați prin potential, 
perseverență și ambiție, cît și 
cadrele didactice, care au dat 
dovadă de implicare activă, 
demonstrînd în acest sens 
experiență și capacitatea de 
îmbinare a muncii cotidiene cu 
activități de altă natură. 


Printre acestea, pot fi 
menţionate: 

„Campionatele 2012 
ale cadrelor didactice şi 


colaboratorilor de la instituțiile 


de învățămînt superior din 
Moldova”, activitate care 
a reușit să adune cadre 
didactice din diferite domenii, 
de la toate catedrele USEFS 
și multe alte universități din 
țară. Pe lîngă buna dispoziţie, 
ocazia de a cunoaște mai 
aproape colegii de breaslă, 
s-au oferit mențiuni, diplome 
și premii bănești celor care au 
reușit să se evidenţieze prin 
rezultate deosebite. 

Astfel, echipa USEFS s-a 
clasat pe locul | la proba 
minifotbal, pe locul al Il-lea 
la baschet și badminton și 
pe locul al lIll-lea la volei. 
În clasamentul pe echipe, 
USEFS s-a plasat pe locul al 
ll-lea dintre cele 19 echipe 
participante ale instituţiilor de 
învățămînt superior din țară. 

Printre activitățile cu 
caracter competițional pot 
fi menționate: Campionatul 
USEFS la tenis de masă, 
Campionatul USEFS la dame 
și şah, Crosul organizat în luna 
septembrie. 

Crosul organizat de Catedra 
Atletism reușește să adune 
numeroși studenti, care intră în 
competiţie cu ușurință, precum 
și angajaţi ai USEF SS-ului. Anul 
acesta au participat peste 50 
de angajaţi ai universităţii, 
cărora le-au fost oferite 
mențiuni și prime: pentru locul 
| - 100 lei; pentru locul Il - 70 
lei; pentru locul III - 50 lei. 

Această activitate oferă 
posibilitatea de a le cultiva 
participanţilor spiritul de 
competitie, punînd accentul în 
primul rînd pe necesitatea de 
a promova un mod de viață 
sănătos, de a practica sportul 
nu doar la nivel profesional, ci 
și ca activitate zilnică. 

Ca rezultat al unui 
parteneriat social foarte 
productiv între administrația 
USEFS, în persoana 
rectorului universităţii, doctor 
habilitat, profesor universitar, 
di Manolachi Veaceslav, și 
Comitetul Sindical, începînd 
cu acest an, au fost acordate 
cu prioritate, membrilor de 
sindicat mijloace financiare 
pentru procurarea biletelor de 
tratament. Astfel, administrația 
a oferit 25 bilete de tratament, 
iar Comitetul Sindical 6 


Sport pentru anul universitar 2011-2012 


bilete de tratament. Acest 
fapt contribuie la fortificarea 
sănătăţii angajaţilor, sporind 
totodată încrederea în 
administraţie şi Comitetul 
Sindical, or, o bună parte din 
viață este petrecută la serviciu, 
motiv pentru care sănătatea 
personalului nu poate fi trecută 
cu vederea. 

Pentru anul universitar 
2012-2013 se preconizează, 
cu suportul rectorului USEFS, 
distribuirea a încă 20-25 bilete 
de tratament, fapt prielnic şi 
motivant pentru toți angajaţii 


universităţii. 
Fiecare lună octombrie 
debutează cu sărbătoarea 


„Ziua Profesorului”. Au fost 
aduse mesaje de felicitare celor 
care contribuie la dezvoltarea 
tinerei generaţii, altoind 
dragoste față de carte, frumos 
și sublim. Veteranii muncii, cei 
care au contribuit esenţial la 
activitatea instructiv-educativă 
sunt invitați la sărbătoarea 
profesională, fiindu-le înmiînat, 
cu această ocazie ajutor 
material. 

De asemenea, cu ocazia 
sărbătorilor de iarnă şi a zilei 
8 martie, Comitetul Sindical 
a distribuit cadouri, a căror 
valoare a crescut în ultimul an. 

În prima zi de primăvară, 
devine deja tradiție ca membrii 
de sindicat să fie întimpinaţi 
dimineaţa cu voie bună şi un 
mărțișor, simbol al purității. 

Nu au fost lăsaţi în umbră 
nici copii membrilor de 
sindicat, care au primit cadouri 
cu prilejul sărbătorii de 1 
iunie - Ziua internaţională a 
copiilor. În plus, a fost posibilă 
organizarea odihnei de vară în 
tabere, bucurîndu-se de acest 
privilegiu 10 copii. 

Anual, se acordă prime și 
diplome studenţilor anului | şi 
II în cadrul cantonamentului 
„Tabăra de vară”. 

În vederea susținerii 
activităților cultural-sportive, 
științifice, de cercetare din 
cadrul catedrelor, începînd 
cu anul universitar 2011- 
2012, Comitetul Sindical 
rezervă cîte 500 lei pentru 
diplome şi alte cheltuieli de 
organizare. În acest an, au fost 
desfăşurate diferite activități 
extracurriculare în cadrul 


catedrelor: Limbi Moderne, 
Nataţie și Turism, Protecţie, 
Pază și Securitate, iar în cadrul 
Bibliotecii s-au organizat un 
șir de expoziţii. Conferinţa 
științifică studențească 
desfăşurată la Catedra Drept 
vine să descopere capacități 
narative, de analiză, de 
formulare a concluziilor și de 
exprimare a opiniilor proprii ale 
studenţilor. Acestora le-au fost 
oferite diplome de participare, 
distincţii și cadouri, care, 
deși simbolice, au încurajat 
tineretul studios. 

DI Vișnevschi Alexei, 
lector la Catedra Protecţie, 
Pază, și Securitate, al treilea 
an consecutiv reușește să 
organizeze Concursul pro- 
fesional la tir practic “Univers 
— security“, concurs care 
antrenează în competiție multi 
participanti. 

Un învățămînt productiv 
este de neimaginat, la etapa 
actuală, fără conexiune la 
internet. Astfel, a fost conectat 
serviciul de internet Wi-Fi 
în biblioteca USEFS. Acest 
fapt a creat condiții prielnice 
pentru ca studenţii și cadrele 
didactice ale USEFS să poată 
realiza obiectivele pe care le 
urmăresc, și anume obținerea 
informaţiei, sub formă de 
suport didactic, articole 
științifice, baza de date a 
legislaţiei Republicii Moldova, 
etc. în cel mai scurt timp. 

Printre activităţile cu caracter 
distractiv, poate fi enumerat 
„Balul bobocilor”, manifestare 
ce oferă posibilitatea nou- 
veniţilor să-şi demonstreze 


abilitățile de lider, dezvoltînd 
în acest sens capacităţi de 


comunicare, autoevaluare ș.a. 
În acest an, pentru prima dată, 
echipa USEFS a luat premiul |, 
iar perechea învingătoare este 
formată din Veronica Perciun 
și Nicolae Șărănuţă. 

La fel, cu suportul Comite- 
tului Sindical, se organizează 
anual concursul „Miss 
USEFS”, care a luat amploare, 
transformîndu-se dintr-un 
concurs universitar în unul 
interuniversitar. Cele mai 
frumoase și talentate fete din 
USEFS intră în competiţie cu 
participante din universităţile 
din Republica Moldova. 
Inteligența, curajul și dăruirea 
de care dau dovadă fetele, 
intrînd în concurs, nu rămîn 
neapreciate de administraţia 
USEFS și Comitetul Sindical, 


care oferă participantelor 
premii și distincții. 
Comitetul Sindical îşi 


propune pentru anul universitar 
2012-2013 organizarea în 
premieră a concursului de 
talent și inteligență „Mister 
USEFS”, luînd în consideraţie 
specificul institutiei de 
învățămînt și numărul mare de 
studenți de genul masculin. 
De Ziua Studenţilor, una 
dintre cele mai îndrăgite 
sărbători, sunt acordate prime 
bănești celor mai buni studenți, 


celor care înregistrează 
rezultate înalte. 
Comitetul Sindical încura- 


jează activitățile de donatie, 
astfel, cu suportul dlui Racu 
Sergiu — vicepreședintele 
Comitetului Sindical (relațiile 
cu donatorii) - căminele 
USEFS au primit cîte 2 
frigidere anual, începînd cu 
a. 2010, și o mașină de uscat 
rufe. Cu suportul Comitetului 
Sindical, au fost cumpărate 


2 maşini de spălat, fapt care 
facilitează activităţile cotidiene 
ale studentilor, oferindu-le, 
în acest sens, mai mult timp 
pentru studii. 

lar interpreta Larisa Busuioc 
a făcut o donaţie de 100 CD- 
uri din noul său album „Now 
or never’, astfel membrii de 
sindicat ajungînd să fie mai 
aproape de talentul şi creaţia 


interpretei. 
Membrii de sindicat au 
dat dovadă de înțelegere 


și compasiune față de cei 
mai trişti ca noi, fiind donați 
în acest sens aproximativ 
4000 lei în vederea susținerii 
acțiunii de caritate „Pentru un 
zîmbet de copil”, organizată 
de AO Centrul de Ajutorare a 
Persoanelor aflate în dificultate 
„SANDRA”, ce susține copiii 
de la Institutul Oncologic 
și Orfelinatul din Chișinău. 
In acest context, ţinem să 
aducem mulțumiri tuturor 
celor care au contribuit și au 
dat dovadă de receptivitate și 
înțelegere. 

Comitetul Sindical a încercat 
să fie cît mai aproape de 
membrii acestuia, precum și 
de toți vizitatorii, fiind elaborat 
periodic în acest sens Buletinul 
Informativ al USEFS, care 
poate fi găsit pe site-ul oficial 
al universității  www.usefs. 
md. Aici pot fi găsite informații 
privind activitatea Comitetului 
Sindical, precum şi date 
despre cele mai importante 
activități, fiind anexate și 
numeroase fotografii, care vin 


să confirme cele menţionate în 
textul buletinului. 

De asemenea, Comitetul 
Sindical organizează anual 5 
ședințe, la care pot participa atit 
membrii de sindicat, cît și toți 
doritorii. Activitatea financiară 
a Comitetului Sindical este 
raportată trimestrial, astfel fiind 
asigurată transparența, iar 
fiecare doritor poate accesa și 
verifica activitatea acestuia. 

Anual, în luna februarie 
se desfăşoară Adunarea 
Generală ordinară, în cadrul 
căreia este prezentată darea 


de seamă a Comitetului 
Sindical. 
Traditional, în luna 


noiembrie, studenților le sunt 
înmînate carnetele de membru 
al sindicatului. Este important 
a menționa că organizația 
sindicală a USEFS este 
unificată, făcînd parte din ea 
atît angajați, cît și studenți. 
100% din angajaţii USEFS 
sunt membri de sindicat, 
fapt foarte îmbucurător, care 
denotă încredere în această 
organizație. 

Comitetul Sindical vine cu 
măsuri anuale în vederea 
sindicalizării subdiviziunilor 
universității şi îndeamnă 
atit angajații, cît și studenții 
să se implice în activitatea 


universității. Astfel, sunt 
binevenite propunerile și 
sugestiile Dvs. în vederea 
consolidării şi perfecționării 


activității Comitetului Sindical. 


Victoria Toma, 
manager al Bibliotecii USEFS 


titudinea conducerii 
USEFS faţă de bibliotecă 
ne permite să ne implicăm în 
implementarea unor proiecte 
noi în cadrul acesteia. 
Având susținerea dlui rector 


NU SPERAŢI CĂ VEŢI ABANDONA BIBLIOTECA 


Veaceslav Manolachi, a dlui 
prorector pentru activitatea 
ştiinţifică şi sportivă Mihail 
Bârgău, a dlui Dumitru Eşanu, 
Preşedinte al Comitetului 
Sindical al  USEFS, am 
convenit să efectuăm un şir de 
transformări în viaţa instituţiei. 

Ouniversitate este puternică 
şi prin serviciile de bibliotecă 
pe care le oferă studenţilor şi 
cadrelor didactice. 

Explozia tehnologiilor ne 
plasează în faţa unei situaţii 
care va afecta serios imaginea 
actuală a bibliotecii. Tot mai 
frecvent, noi,  bibliotecarii, 
vom fi puşi în situaţia de a 
justifica utilitatea bibliotecii 
şi a bibliotecarului în era 


Internetului. 
Pentru a ne justifica utilitatea, 


am început implementarea 
Proiectului „Automatizarea 
Bibliotecii”. Trecerea de la 


procedurile tradiționale la cele 
informatizate generează, la 
nivelul bibliotecilor, o serie de 
reorganizări ale activităților. 
Se modifică activitatea în 
sine a serviciilor, conținutul 
diverselor activități şi mai 
ales se produc modificări în 
psihologia personalului şi în 
relațiile interpersonale. 

În perioada 2-10 iunie 
2012, am fost delegată 
de conducerea USEFS la 
Conferința Internațională 
„Crimeea 2012" cu gene- 


ricul: „Bibliotecile şi resur- 
sele informaționale în 
lumea contemporană a 


ştiinţei, culturii, educației şi 
businessului”. Am venit de la 
conferință cu multe cunoștințe, 
informații, noutăți ce vizează 


viața bibliotecilor. În calitate 
de participant la conferință, 
împuternicită de 


am fost 


conducerea USEFS să 
negociez un contract privind 
achiziţionarea unui SOFT de 
bibliotecă, şi anume „WPEWC 
— 64". La momentul actual, 
SOFT-ul de bibliotecă este 
achiziţionat, urmează să 


începem a-l implementa. 
Proiectul vizează interacti- 
vizarea cererii de referinţe, 
astfel încât un număr mai 
mare de surse să poată oferi 
răspunsuri cât mai complete, 
cuprinzătoare, dar şi să 
salveze timpul utilizatorului pe 
care îl alocă pentru căutarea 
informaţiilor. Catalogul elec- 
tronic va contribui substanţial 
la comunicarea şi colaborarea 
interinstituţională, care anali- 
zează direcţia spre care se 
îndreaptă nevoia de studiu 
şi cercetare a utilizatorilor 
bibliotecii. Biblioteca Univer- 


sitară este o astfel de instituţie, 
care, prin funcţiile sale, vine să 
completeze rolul universităţii, 
acela de a forma, a educa, 
a perfecționa. Dacă, prin 
disponibilizarea conţinuturilor, 
biblioteca îndeplineşte misiu- 
nea principală - aceea de 
a informa, prin furnizarea 
complementară a pregătirii 
de specialitate bibliografică şi 
prin asistarea în procesele de 
cercetare, valența bibliotecii 
sporeşte, ea devenind furnizor 
de formare şi suport al 
cercetării. 

Angajaţii Bibliotecii USEFS 


conştientizează faptul că, 
pentru a îmbunătăţi activitatea 
profesională şi activitatea de 
bibliotecă, metoda propice 
este cea a schimbări. 
Biblioteca trebuie să adopte şi 
să integreze noile tehnologii în 
activitatea sa. De asemenea, 
managementul de bibliotecă 
trebuie să fie în strânsă relaţie 
cu cel al universităţii pentru 
a face faţă oportunităţilor de 
dezvoltare şi poziţionare a 
bibliotecii, viitorul ei depinzând 
de o bună planificare şi, 
evident, de formularea unei 
politici dinamice şi strategice. 


Viorica Calugher, 
prodecanul Facultăţii Sport, 
lector superior 


An universitar 2011-2012 
a fost unul rodnic pentru 
Facultatea Sport. Studenții 


( Decanate- noutăţi  TOTALURILE ACTIVITĂŢII FACULTĂȚII SPORT 


ÎN ANUL UNIVERSITAR 2011-2012 


au participat la un şir de 
activităţi, în cadrul cărora şi-au 
manifestat atît abilităţile de a 
studia, cît şi talentele artistice. 
Totodată, studenţii Facultăţii 
Sport au demonstrat calităţi 
de buni gospodari, ocupînd 
locul || în cadrul concursului 
„Cea mai buna odaie de locuit 
din căminele studenţeşti”. La 
concursurile „Balul bobocilor” 
şi „Miss USEFS”, Facultatea 
Sport s-a plasat, respectiv, pe 
locurile || şi IIl. Ne bucură nu 
atât rezultatele obţinute de 
studenţii noştri, cât atitudinea 
cu care aceştia s-au implicat 
în acţiunile menţionate. În mod 


special, studenţii au dat dovadă 
de spirit de responsabilitate şi 
conştiinciozitate în organizarea 
activităţilor din cadrul proiec- 
tului transfrontalier „Sănătate, 
Mediu, Sport realizat în 
colaborare cu Universitatea 
„Alexandru loan Cuza” din laşi. 

Un criteriu important de 
apreciere a succeselor unei 
facultăţi o constituie reuşita 
studenţilor facultăţii. O medie 
înaltă la sesiune constituie nu 
doar şansa de a obţine o bursă 
de studii, ci este mai mult o 
cale de apreciere a propriilor 
posibilităţi intelectuale şi a 
celor de afirmare în calitate de 


student „bun”. Anual, pozele 
celor mai buni 30 de studenţi 
sunt afişate pe panoul de 
onoare al facultăţii. Printre 
aceştia, în anul universitar 
2011-2012, vor figura numele: 
Diacenco Ecaterina, gr.206 
(media 9.88), Ursu Feodosia, 
gr.205 (media 9.71), Rudenco 
Denis, gr.401 (media 9.63), 
Ciocanu Mircea-Mihai, gr.304 
(media 9.63), Bargan Elena, 
gr.304 (media 9.63) ş.a. 

În continuare, vom prezenta 
rezultatele reuşitei studenţilor 
pentru anul universitar 2011- 
2012. 


TOTALURILE ANUALE ALE REUŞITEI LA FACULTATEA SPORT pentru anul universitar 2011-2012 


191 
171 


TOTAL an. IV 


În conformitate cu rezultatele prezentate, putem constata că 
titlul de „Cea mai bună grupă academică” pentru anul universitar 
2011-2012 îl deţine grupa 304. In acest context, menţionăm că 
cel mai bun şef al grupei este, de asemenea, şeful grupei 304 - 
Zlotea Veronica. 

In condiţiile optimizării, grupele academice au fost lipsite de 
diriginţi. Acest fapt a provocat consecinţe contradictorii: 

* în primul rând, s-a creat un gol în managementul grupei de 
studenţi, decanatului revenindu-i şi atribuţiile exercitate până 
acum de diriginţi; 

* pe de altă parte, lipsa diriginţilor a mobilizat grupele de 
studenţi, astfel încât aceştia au fost nevoiţi să-şi dezvolte 
abilităţile de autoguvernare, autocontrol şi, în acest mod, să-şi 
asume responsabilitatea pentru actul autoguvernării şi pentru 


rezultatele acestuia. În acest context, rolul şi funcţiile şefului de 
grupă au cunoscut semnificative transformări, or, şeful de grupă 
actual a devenit pentru grupa de studenţi un coleg cu încrederea 
cea mai mare, precum şi un manager al grupei, reprezentând 
interesele acesteia. 

Printre şefii de grupe care şi-au exercitat cu succes atribuţiile 
pot fi menţionaţi Repeşco Natalia (gr.101), Serbuşca Alexandru 
(gr.102), Celac Angela (gr.105), Tobultoc Radu (gr.302) ş.a. 

Un capitol important al activităţii facultăţii o constituie sesiunea 
de licenţă. In anul universitar curent, această sesiune a fost 
cuprinsă în perioada 28 mai - 17 iunie 2012. Comisia de licenţă 
a examinat 124 de absolvenţi, ale căror rezultate sunt prezentate 
în tabelele de mai jos. 

Specialitatea „Educaţie fizică şi sport” 

Probele de licenţă au fost susţinute cu succes de toţi studenţii atingerii rezultatelor dorite, iar studenţii absolvenţi ai Facultăţii 
admişi spre susţinere, fapt care demonstrează că pe parcursul Sport vor purta cu onoare titlul Licenţiat în cultura fizică şi sport 
anilor de studii profesorii au investit forte considerabile în vederea pe teritoriul ţării noastre, precum şi peste hotarele ei. 


Activitatea instructiv-metodică a Catedrei Științe Psihopedagogice 
şi Socioumanistice 


Svetlana Goncearuc, 
şefa Catedrei Științe 
Psihopedagogice și 
Socioumanistice, 
doctor în pedagogie, 
conferenţiar universitar 


contribuţie remarcabilă 

în valorificarea resurselor 
umaniste, în elaborarea 
bazelor psihopedagogice 
şi  axiologice ale formării 
şi dezvoltării personalităţii 
integre, în argumentarea 
ştiinţifică a schimbării para- 
digmei managementului 
educaţional de calitate, în 
conceptualizarea integrării 
sistemului educaţional sportiv, 
în identificarea factorilor sociali, 
psihologici şi pedagogici de 
formare a resurselor umane, 
în elaborarea şi valorificarea 
sistemului de orientare 
socioprofesională şi incluziune 
socială a tinerilor specialişti 
din domeniul educaţiei fizice 


și sportului îi revine Catedrei 
Ştiinte  Psihopedagogice şi 
Socioumanistice. 

Direcțiile prioritare ale 
activității catedrei ghidează 
implementarea obiectivelor 
educaţionale prin formarea 
responsabilităților vizavi de 
idealul profesional, tinînd 
cont de scopul şi imperativele 
sociale, culturale şi spirituale 
aferente instruirii specialiștilor 
din domeniul educaţiei fizice 
și sportului. Obiectivele 
prioritare sunt realizate prin 
desfăşurarea cercetărilor în 
domeniu şi activitatea ştiinţifică 
privind: 

* asigurarea didactică 
şi metodologică a dezvol- 
tării sistemului de ştiinţe 
psihopedagogice şi socio- 
umanistice în cadrul Univer- 
sităţii de Stat de Educatie Fizică 
și Sport, cum ar fi: psihologia, 


pedagogia, filozofia, istoria, 
politologia etc.; 

+ determinarea reperelor 
curriculare de abordare 


intra- şi transdisciplinară a 
instruirii profesionale inițiale 
şi continue, în baza cărora au 
fost proiectate curriculele la 
disciplinele psihopedagogice 
şi socioumanistice; 

* implementarea rezultatelor 
cercetărilor în practica psiho- 
pedagogică. 

Cadrele didactice care 
activează la catedră țin pasul 
pregătirii postmoderne, astfel 


parcurgând cursuri, seminare 
de formare profesională 
continuă, ce rezidă în 
profesionalizarea carierei 
didactice vizate de: elaborarea 
și implementarea în procesul 
de studii a  curriculelor 
disciplinare postmoderne, a 
cursurilor didactice asistate 
la calculator, preponderența 
metodelor interactive în 
desfăşurarea orelor de curs; 
realizarea cercetărilor ştiintifice 
în domeniul psihopedagogiei 
educaţiei fizice și sportului etc. 


In contextul activităţii 
în comun a cadrelor 
didactice ale Catedrei 


Științe  Psihopedagogice şi 
Socioumanistice, pe parcursul 
anului universitar 2011- 2012 
au fost organizate următoarele 


activităţi: 
- ateliere de lucru cu tematica 
„Standardele educaţionale 


axate pe competenţe la toate 
disciplinele catedrei”; 


- evaluări ale cadrelor 
didactice ale catedrei 
prin  asistări reciproce la 
lecţii, analiza  portofolulului 
profesorului, a cercetărilor 
științifice din domeniu, a 


nivelului de desfășurare a 
activităţilor extradidactice cu 
studenții; 

- seminare de perfecţionare 
a măiestriei pedagogice pentru 
cadrele didactice tinere; 

- conferința ștințifică 
studențească, în cadrul 


căreia au fost relevate cele 
mai actuale aspecte ale 
psihopedagogiei în formarea 
profesională în domeniul 
educației fizice şi sportului; 

- s-au desfășurat cercetări 
ştiinţifice în cadrul diferitelor 
proiecte cu orientare 
psihopedagogică din domeniul 
sportului de performanță. 

Luând la bază standardele 
europene, am purces la 
cercetarea şi elaborarea 
instrumentelor tehnice pentru 


a realza individualizarea 
şi diferențierea procesului 
de învăţământ. Premisa 


procesului de individualizare 
şi diferenţiere este împovărată 
de tradiţia universitară „a 
predării-învăţării-evaluării”, 
care împiedică calificarea în 
contextul întregului curent 
de formare şi înnoire, care 
cere schimbarea paradigmei 
magistrocentrismului cu 
paradigma axiocentrismului în 
învățământul universitar. 
Astfel, prin investigațiile 
întreprinse a fost creată o 
viziune nouă asupra proiectării 
conținuturilor curriculare 
centrate pe implementarea 
sistemului calităţii educaţiei. 
O atenție deosebită a 
fost acordată procesului 
de predare-învăţare- 
evaluare reconceptualizat în 
conformitate cu noile cerinţe 
naţionale şi europene. 


ÎNCEPUTUL NOULUI AN UNIVERSITAR PENTRU CATEDRA 
MEDICINA SPORTIVA 


Ecaterina Erhan, 

şefa Catedrei Medicină 
Sportivă, 

doctor în biologie, 
conferenţiar universitar 


Sz început noul an 
universitar 2012-1013 
atit pentru studenții, cît şi 
pentru profesorii USEFS- 
ului. La Catedra Medicină 
Sportivă activează profesori 
tineri (lectorii superiori Elena 
Chiriţa, Irina Delipovici, lon 
Moroşan, Victoria Dorgan, 
Inga Deleu), care au început 
predarea disciplinelor de 
anatomie şi biochimie 
studenţilor anului |. La orele 
de anatomie, studenţii sunt 
familiarizați cu structura 
corpului uman, subiect pentru 
care manifestă un interes 
deosebit. Chiar de la începutul 
semestrului, eì  însuşesc, 
folosind diferite mulaje şi 


scheletul uman, anatomia 
aparatului locomotor. 

La disciplina “Biochimia”, 
studenții asimilează proce- 
sele de activitate vitală ale 
organismului uman, la baza 


cărora stau modificările 
chimice din celule. De 
aceea, studiul  biochimiei 


în universităţile de cultură 
fizică şi sport este o etapă 
esenţială în formarea viitorului 
antrenor şi profesor de 
educaţie fizică. Cunoaşterea 
legităţilor biochimice ale 
dezvoltării fizice şi sportive 
a individului permite de a 
rezolva astfel de probleme ca 
selecția pentru diferite probe 
de sport, de a căuta cele mai 


efective mijloace şi metode 
de antrenament, de a aprecia 


corect folosirea lor şi de a 
prognoza rezultatele sportive. 


La anul Il, la Catedra 
Medicină Sportivă studenţilor 
le sunt predate disciplinele 


“Fiziologia umană” şi 
“Ergofiziologia”, de către 
conferenţiarii catedrei, cu 


vechime mare în pedagogie, 
dna Ecaterina Erhan şi dl 
Victor Lupaşco. La orele de 
laborator la aceste discipline, 
studenții efectuează 
experiențe, ce caracterizează 
starea funcțională a unor 
indici fiziologici: determinarea 
numărului de elemente 
figurate, a nivelului de 
hemoglobină, a grupelor 
sangvine etc. La capitolul 
„Sistemul cardiovascular”, 
studenții însuşesc metoda 
de înregistrare a electro- 
cardiogramei, cea de determi- 
nare a tensiunii arteriale etc. 
Toate lucrările de laborator 
la fiziologia umană şi ergo- 
fiziologie sunt efectuate de 
studenți cu un deosebit interes. 

La anul Ill, la Catedra 


Medicină Sportivă sunt 
predate mai multe discipline: 
“Igiena educației fizice”, 


“Medicina Sportivă", “Medicina 
Extremală” şi altele, ţinute 
de profesori cu grad ştiinţific 
şi vechime de muncă în 
pedagogie (Raisa Moroşan, 
dr. hab. în medicină; Odetta 
Ţigănaş, conf. univ.). La aceste 
discipline, sunt prevăzute 
atit ore de prelegeri, cît şi de 
laborator, la care profesorii îşi 
propun să ofere studenţilor — 
viitorilor specialişti în domeniul 
sportului date obiective, care 
să le permită să se implice în 
prezervarea stării de sănătate 
a sportivilor şi în dirijarea 
efortului în vederea obţinerii 
marilor performanţe. 


Victor Buftea, 

şeful Catedrei Gimnastică, 
doctor în pedagogie, 
conferenţiar universitar 


Profesorii Catedrei Gimnas- 
tică sunt implicaţi direct în 
procesul de antrenament, în 
special la etapa selecţiei şi a 
pregătirii incipiente. 

Astfel în acest proces 
sunt angrenaţi mai mulţi 
profesori-antrenori precum: 
Olga Aftimiciuc - doctor în 


pedagogie, conferenţiar 
universitar, maestru al 
sportului; Olga Craijdan - 


doctor în pedagogie, lector 
superior universitar, maestru 
al sportului; Gheorghe 
Cerescu - lector superior 
universitar, maestru al 
sportului; Rodica Podlesnov 
- lector universitar, maestru 
al sportului; Natalia Pîrlog - 
lector universitar, maestru al 
sportului, Oxana Hudeacova 
- lector universitar, maestru 
al sportului; Svetlana Şipilova 
- conferențiar universitar, 
maestru al sportului şi alții. 


DE UNDE ÎNCEPE PERFORMANTA? 


Remarcînd faptul că o 
performanță înaltă începe cu 
o implicare precoce a copiilor 
în procesul de antrenament, 
trebuie menționat că profesorii 
catedrei îndeplinesc cu succes 
acest obiectiv. 

În plus, această probă 
tehnică de sport - gimnastica 
necesită un şir de aptitudini 
specifice, pe care trebuie să 


le posede tînărul sportiv, şi 
un complex vast de calităţi şi 
competenţe profesionale, pe 
care, evident, trebuie să le 
posede specialistul în domeniu. 
De astfel de aptitudini dispun 
toţi cei implicaţi în procesul de 
pregătire a tinerilor sportivi şi 
sportive, care, să sperăm, vor 
fi în măsură să atingă cele mai 
frumoase performanţe. 


RESURSELE UMANE - FACTOR IMPORTANT ÎN ASIGURAREA 
ACTIVITAŢII CATEDREI TEORIA ȘI METODICA JOCURILOR 


Grigori Căpăţină, 
şeful Catedrei Teona 
şi Metodica Jocurilor, 
doctor habilitat, 
profesor universitar 


Pi ordinul nr.1-A din 05 
ianuarie 2011, Catedrele 
Fotbal şi Baschet au fost 
reorganizate în Catedra Teoria 
şi Metodica Jocurilor, avînd în 


statele de personal 26 unităţi, 
astfel fiind cea mai numeroasă 
catedră din cadrul universităţii. 
Personalul catedrei este 
unul calificat, în cadrul ei 
activînd nu numai personalităţi 
cunoscute în mediul sportului 
autohton, dar şi peste hotare. 


Conform conţinutului de 
activitate a catedrei, se 
desprind câteva compar- 


timente: activitatea didactică; 


activitatea metodică; activita- 
tea de cercetare; activitatea 
sportivă. 

Compartimentul „activitate 
didactică” este asigurat de 
personalul catedrei în frunte 
cu şeful acesteia, doctor în 
pedagogie, doctor habilitat în 
economie, profesor universitar, 
maestru al sportului, ex- 
campion al URSS la handbal 
liga întâi, Grigori Căpăţină, 


precum şi de specialişti şi 
sportivi cunoscuţi nu numai 
în republică, dar şi peste 
hotarele ei, cum sunt: Anatolie 
Budevici, candidat în maeştri 
ai sportului la handbal şi box, 
sportiv de categoria | la fotbal, 
arbitru naţional la handbal, 
absolvent al Doctoratului în 
cadrul Universităţii „Al.I.Cuza” 
din laşi, doctor în istorie, 
profesor universitar; Alexandru 
Păcuraru, multiplu campion al 
României şi premiant al multor 
competiţii internaţionale la volei 
masculin, doctor în pedagogie, 
profesor universitar. 

Alături de persoanele sus- 
numite, la catedră activează 
di Vasile Ceban, doctor în 
pedagogie, conferenţiar 
universitar, campionul Repu- 
blicii Moldova la poliatlonul 
GMA (echipă), ediţia anului 
1978, multiplu campion la 
jocul de dame, care, în anul 
1980, a parcurs distanța 
de un kilometru cu torța 


olimpică pe teritoriul RSSM; 


Andrei Rotaru, doctor în 
pedagogie, conferenţiar 
universitar, cunoscut specialist 
în domeniul pedagogiei 
preşcolare; Vasile Stepanov, 
doctor în pedagogie, lector 
superior, antrenor al echipelor 
din divizia naţională, multiplu 
campion la minifotbal din cadrul 
competiţiilor republicane ale 
cadrelor didactice. 

Catedra dispune, de aseme- 
nea, de un personal destul 
de bine pregătit în domeniul 
pedagogiei sportive. De 
exemplu, la rugby activează 
lectorul superior Vasile 
Tăbirţa, Antrenor Emerit al 
Republicii Moldova, participant 
în campionatul URSS, meda- 
liat cu bronz, campion al 
României şi Portugaliei. Proba 
de rugby este predată şi de 
Nicolae Bragarenco, maestru 


al sportului, campion al 
României. 
Disciplina academică 


baschet este predată de 
doamnele Ina  Comarniţchi 
şi Olga Cucereavii, multiple 
premiante ale campionatelor 
studenţeşti şi celor ale cadrelor 
didactice. 

La specializarea fotbal 
activează cu succes antrenorul 
echipei universitare la mini- 
fotbal, Boris Cojocaru, împreu- 
nă cu secundul Constantin 
Jubârcă. Garnitura dată este 
completată de  ex-studentul 
Academiei de Sport din 
Barcelona (Spania), Mihai 
Burciu, antrenor al echipei 
feminine de  fotbal-tenis şi 
manager al echipelor „Femina 
— USEFS” la baschet, volei, 
handbal, rugby, de absolventul 
Academiei Naționale de 
Sport din Bucureşti, lectorul 
superior Sergiu Sârghi şi de 
absolventul Facultăţii Educaţie 
Fizică şi Sport a Universităţii 
din Craiova, Sergiu Danail 
(junior). 

Ciclul de handbal al catedrei 


este predat de profesori 
experimentați, cum sunt: 
lectorul superior Grabco 


Alexei, cu un stagiu pedagogic 
de peste 50 ani, Ruslan 
Verejan, maestru al sportului, 
campion al Republicii 
Moldova, Muntenegrului 
şi Serbiei, ex-antrenor al 
lotului național masculin, şi 
Valentin Suponicov, pedagog 
începător, arbitru de categorie 
europeană. 

La disciplinele tenis şi 
badminton activează lectorii 
universitari Valeria  Grosul 
şi Nadejda Litvinenco, care 
au obţinut rezultate notorii 
în procesul didactic şi 
performanţe sportive la nivel 
republican. 

O contribuţie considerabilă 
în activitatea catedrei o aduc şi 
cadrele didactice cumularde: 
Xenia  Arbuzova şi Oleg 
Pereu (volei); Vasile Mardare 
şi Veaceslav Bulai (jocuri 
dinamice) ş.a. 


CONTRIBUŢIA CATEDREI PROBE SPORTIVE INDIVIDUALE LA 
PREGĂTIREA SPORTIVILOR DE PERF ORMANȚA 


Andrei Midrigan, 
lector universitar, Catedra 
Probe Sportive Individuale 


entru două zile, oraşul 
Gyor, Ungaria, a fost 
gazda  judoului european. 


Anume aici, la 16-17 iunie s-a 
desfăşurat Cupa Europei la 
Judo, destinată sportivilor cu 
virsta de pînă la 15 ani. 
Republica Moldova a fost 
reprezentată de 4 sportivi, 
toți membri ai clubului de judo 
Wolf-club, îndrumați de d! Igor 
Neagu, Antrenor Emerit, care 


constituie  mîndria Catedrei 
Probe Sportive Individuale. 
Munca depusă zilnic la 
orele de antrenament a fost 
fructificată din plin cu rezultate 


remarcabile ale tinerilor 
judoka. 
Cornel Andrieş, anul 


naşterii 1998, participant în 
categoria de greutate 55 kg, 
a cucerit frumosul titu de 
campion al Cupei Europei, 
avind nevoie să se impună în 
fata 5 oponenți din România, 
Ungaria, Cehia. Remarcăm 
faptul că patru dintre cele 
cinci victorii au fost obţinute 
prin ippon şi cea de-a cincea 
confruntare putea sa aibă 
aceeași soartă dacă arbitrii nu 
şi-ar fi anulat propria decizie de 
atribuire a victoriei sportivului 
român în rezultatul aplicării 
unui procedeu de durere. 

Din spusele sportivului, 
rezultatul obținut este un 
motiv de mîndrie, o răsplată 
pentru munca asiduă depusă 


pe tatami, precum şi un prim 
pas spre cucerirea noilor titluri 
în palmaresul sportiv. Un alt 
premiant a devenit Vadim 
Rudi, anul naşterii 1998, 
categoria 60kg, care a bucurat 
spectatorii şi antrenorul printr- 
un arsenal bogat și variat de 
tehnici aplicate. Pentru a urca 
pe treapta a treia a podiumului, 
s-a impus în fața a 5 judoka 
prin ippon (CRO, POL, 3HUN), 
cedînd la yuko, în timpul extra 
(golden score) la SLO. 

Constantin Gabun, anul 
naşterii 1998, campionul 
Republicii Moldova 2012, a 
fost la un pas de a urca pe 
podiumul sportiv, însă, în 
urma unui Waza-ari, a cedat 
luptătorului din Slovenia, deși 
conducea atit întilnirea, cit şi 
activitatea de pe tatami. 

Artur Vornic a obținut o 
victorie, dar a suferit înfrîngere 
în următoarea întîlnire și a ieșit 
din competiţie. Antrenorul Igor 
Neagu s-a arătat satisfăcut de 


Editorialişti: 
Dumitru Eşanu, Victoria Toma, Aliona Luca, Ecaterina Lungu, Cristina Movileanu, 
Adrian Lascov, Elena Spătaru, Irina Volcu. 

Proiectul este realizat cu suportul Editurii USEFS. 


rezultatele obținute, pe care 
le-a calificat drept excelente, 
ținînd cont de faptul că au 
participat aproximativ 300 de 
sportivi din 11 ţări. Cuvinte de 
mulțumire pentru susținerea 
morală şi suportul financiar 


acordat au fost adresate 
Federaţiei de Judo a RM, în 
persoana rectorului USEFS, 
Veaceslav Manolachi, 
Preşedintele Federației de 
Judo, Antrenor Emerit, doctor 
habilitat, profesor universitar, 
precum si  parinţilor, care 
au făcut realizabilă această 
deplasare. 


Stimaţi colegi! 

Cu ocazia frumoasei aniversări, Rectoratul şi 
Comitetul Sindical Vă exprimă profundul respect 
şi admiraţia pentru munca nobilă pe care o 
depuneţi. Vă adresăm cele mai sincere urări de 
bine, sănătate, prosperitate, pace în suflet şi 
seninătate în gînduri, realizări notorii şi suc- 
cese remarcabile în activitatea Dumneavoastră 
profesională. 

Cu cea mai înaltă consideraţiune, îi felicităm pe: 


Rusu Nicolae, Pogorlețehi Ala, 
Caun Elena, Boeştean Constantin, 
Tutunaru Gheorghe, Roşior Eugenia - 
Gîneu Dorin, născuți în august. 


Solonenco Grigorie - 
născuți în iulie. 


Pisanco Vitalie - 
născut în septembrie. 


